Fabeldyr og hvor de er å finne (film)

Fabeldyr og hvor de er å finne (originaltittel Fantastic Beasts and Where to Find Them) er en amerikansk-britisk eventyrfilm fra 2016. Filmen er regissert av David Yates, skrevet av J.K. Rowling og har Eddie Redmayne, Katherine Waterston, Ezra Miller og Colin Farrell i hovedrollene.

Filmen er basert på boken Fabeldyr og hvor de er å finne av J.K. Rowling og er en spin-off fra filmserien om Harry Potter. Historien tar for seg eventyrene til Newt Scamander (Eddie Redmayne) i New Yorks hemmelige samfunn med hekser og trollmenn, 70 år før Harry Potter leser boken til Scamander på skolen. Filmens oppfølger er Fabeldyr: Grindelwalds Forbrytelser,. Det er planlagt at det skal bli en serie på fem filmer.

Handling 
I 1926 ankommer den britiske trollmannen og zoolog Newton «Newt» Scamander til New York City. Han observerer Mary Lou Barebone, den ikke-magiske lederen for New Salem Philanthropic Society, som forkynner at hekser og trollmenn er ekte - men veldig farlige. I et forsøk på å få tak i en Niffler, som hadde stukket av fra kofferten hans som inneholder magiske skapninger. Newt møter Jacob Kowalski, en aspirerende baker - og de bytter kofferter uten å være klar over det. Porpentina «Tina» Goldstein, en degradert Auror fra Magical Congress of the United States (MACUSA) som arresterer Newt for å ha brutt magiske lover.

Men ettersom kofferten i hans besittelse nå kun inneholder Jakobs bakevarer, blir Newt løslatt. Hjemme åpner Jacob den egentlige kofferten hans, og frigjør utilsiktet flere magiske skapninger i byen. Etter at Tina og Newt har funnet Jacob og kofferten, tar Tina dem med til leiligheten hennes og introduserer dem for Queenie - hennes søster. Jacob og Queenie blir umiddelbart romantisk tiltrukket av hverandre. Newt tar med seg Jacob inn i kofferten sin, som har blitt utvidet på magisk vis til å romme forskjellige skapninger - inkludert en Obscurus, en parasitt som utvikler seg inne i begavede barn når deres magiske evner blir undertrykket. Barn som blir rammet av dette, lever sjelden til de er over 10 år gamle.

Etter at de har gjenfanget to av de tre rømte dyrene, returnerer Tina kofferten til MACUSA. Men de blir arrestert, fordi tjenestemenn mener at en av Newts skapninger er ansvarlig for å drepe senator Henry Shaw Jr., som egentlig ble angrepet av en annen Obscurus. Direktøren for magisk sikkerhet, Percival Graves, anklager Newt for å ha konspirert med den beryktede mørke trollmannen Gellert Grindelwald, og bestemmer seg for å ødelegge Newts koffert. Newt og Tina blir dømt til døden. Men Queenie oppdager dette, og hjelper Newt og Tina med å rømme - og får tak i Newts koffert igjen.

Rolleliste 

 Eddie Redmayne som Salmander Fisle, en introvert britisk trollmann og magizoolog. Fisle er en fremtidig forfatter av tekstboken for Galtvort-studenter: Fabeldyr og hvor de er å finne.
 Katherine Waterston som Porpentina Goldstein, er en amerikansk halvblods heks og storesøster til Queenie. Hun gikk på den amerikanske skolen Ilvermorny og er nå en Auror.
 Ezra Miller som Credence Barebone, er en amerikansk trollmann og den eldste som ble adobert av Mary Lou Barebone. Credence var en obscurus.
 Colin Farrell som Percival Graves
 Jon Voight som Henry Shaw Sr.
 Samantha Morton som Mary Lou Barebone, er en amerikansk maggløss. Hun har adobert tre barn og var leder av en maggløss anti-heksekunst organisasjon.
 Dan Fogler som Jacob Kowalski, er en maggløs (amerikanske begrepet for gomp) som tilfeldigvis treffer på Salmander Fisle og får sett magien.
 Alison Sudol som Queenie Goldstein, er en amerikansk halvblods heks som har gått på Ilvermorny. Hun er lillesøster til  Tina Goldstein.
 Gemma Chan som Madam Ya Zhou
 Carmen Ejogo som Seraphina Picquery
 Jenn Murray som Chastity Barebone, er den eldste av Mary Lou sine adopterte barn. 
 Ron Perlman som stemmen til Gnarlack.

Fabeldyr
Liste over fabeldyr som er med i filmen:

Småtler
Månenaut
Tretryting
Hippogriff
Grumhorn
Nundu
Føniks (kun nevnt)
Enhjørning
Drage (kun nevnt)
Griff (kun nevnt)
Stubbsvans (kun nevnt)
Snurretvist
Hippokamp
Askesnog (kun nevnt)
Demidølg
Smygspore (kun ekstra materiale, slettet scene)
Teve
Fnåle
Uffel
Vådelapp
Dunderunt
Snaredraug
Møll

Referanser

Litteratur
 Rowling, J. K. (2016): Fabeldyr og hvor de er å finne det opprinnelige filmmanuskriptet. ISBN 9788202544683

Eksterne lenker 
 
 

Filmer fra 2016
Eventyrfilmer fra USA
Filmer basert på bøker
Britiske eventyrfilmer
Engelskspråklige filmer
Filmer basert på verk av J.K. Rowling